Life Unexpected

Life Unexpected merupakan siri televisyen drama remaja Amerika yang disiarkan selama dua musim dari 18 Januari 2010 hingga 18 Januari 2011. Ia diterbitkan oleh Best Day Ever Productions dan Mojo Films dengan kerjasama CBS Productions dan Warner Bros. Television dan disiarkan oleh The CW. Siri televisyen ini diarahkan oleh Liz Tigelaar, yang berkhidmat sebagai penerbit eksekutif dengan Gary Fleder dan Janet Leahy. Siri ini juga dibintangi oleh Britt Robertson, Shiri Appleby, Kristoffer Polaha, dan Kerr Smith. Di Malaysia, siri ini ditayangankan di TV2.

Berlatarbelakangkan di Portland, cerita ini mengisahkan Lux Cassidy, seorang remaja yang diserahkan sejak lahir dan menghabiskan hidupnya dalam jagaan asuhan yang menemui ibu bapa kandungnya, Nate Bazile dan Cate Cassidy. Ingin menjadi bebas dari segi undang-undang, Lux sebaliknya diberikan dalam jagaan mereka.

Walaupun Life Unexpected menerima ulasan yang kebanyakannya positif, ia menghadapi kesukaran dalam penilaian dan dibatalkan oleh The CW pada tahun 2011.

Latar belakang

Liz Tigelaar mencetuskan idea untuk rancangan ini pada tahun 2007 dan membangunkannya bersama pengarah Gary Fleder. Tigelaar dan Fleder membentangkan rancangan ini, yang pada masa itu bertajuk Light Years, kepada ABC Studios yang menerimanya dan menjual rancangan tersebut kepada The CW. Pada September 2008, The CW mengarahkan rancangan tersebut ke peringkat percubaan. Selepas percubaan diarahkan, ABC menghentikan rancangan itu atas sebab kewangan. Rancangan ini kemudian diambil oleh CBS Television Studios. Percubaan difilemkan pada Januari 2009, ditulis oleh Tigelaar dan diarahkan oleh Fleder. Kedua-duanya berkhidmat sebagai penerbit eksekutif.

The CW mengumumkan siri ini pada Januari 2009 di bawah tajuk kerja Light Years kerana nama watak utama Lux bermaksud Cahaya. Menurut Tigelaar, tajuk tersebut "kelihatan terlalu sains fiksyen" dan ia ditukar kepada LUX  pada bulan April. Kemudian ditukar lagi menjadi Life Unexpected, siri ini dipromosikan di CW Upfronts pada bulan Mei sebagai Parental Discretion Advised. Pada bulan Jun, rangkaian tersebut mengembalikan tajuk kepada Life UneXpected, menonjolkan nama watak utama dalam huruf besar. Iklan awal untuk siri ini pada musim gugur 2009 menyenaraikannya tanpa "X" yang dikapitalkan, yang menjadi versi terakhir.

Rujukan

Patutan luar

Kategori:Siri televisyen Amerika Syarikat
Kategori:Rancangan televisyen The CW
Kategori:English Series On 2